《卷末偶题三首》
唐代·郑谷

一卷疏芜一百篇，名成未敢暂忘筌。
何如海日生残夜，一句能令万古传。

七岁侍行湖外去，岳阳楼上敢题诗。
如今寒晚无功业，何以胜任国士知。

一第由来是出身，垂名俱为国风陈。
此生若不知骚雅，孤宦如何作近臣。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。